NaiveNeuron/SloPal huggingface dataset:
Krajčí, Marek, poslanec NR SR (2018-11-28):
Tak tie čísla, ktoré my sme dostali, teda že Všeobecná zdravotná poisťovňa na budúci rok plánuje deficitný rozpočet 33 mil. Hej? A zostatok na účte by mala len milión, z tohto, jak je to tu, tak jak nám to bolo vlastne predložené. A teda treba naozaj povedať, že Všeobecná zdravotná poisťovňa bude mať, bude mať vážny zápas budúci rok, aby, aby, aby s takto nastaveným rozpočtom vôbec prežila a opäť sme ju neuvalili, a teraz by naozaj ona mala ísť do nútenej správy. Tam by sme už druhýkrát pri ozdravnom procese nemali hovoriť o ozdravnom pláne, ktorý už bol údajne splnený. Tak keď sa nesplnil ten ozdravný plán a ide do záporného vlastného imania, tak ďalšia, ďalšia procedúra je nútená správa, a teda správne pán predseda podotkol, že vlastne mal by hroziť až, až potom možno aj zánik poisťovne. No to, že poisťovňa má málo peňazí, potvrdzujú, samozrejme, aj poskytovatelia zdravotnej starostlivosti, ktorí majú problémy pri uzatváraní svojich zmlúv, pretože oni potrebujú vo svojich zmluvách navýšiť svoje opodstatnené výdavky, ktorý budúci rok majú najmä kvôli tomu, že sa... (Ruch v sále a prerušenie vystúpenia predsedajúcim.)
B. Bugár, podpredseda NR SR: (2005-02-03):
Otváram rozpravu a pýtam sa, kto sa hlási do rozpravy ústne? Pán spravodajca. Končím možnosť sa prihlásiť ústne do rozpravy. Pán spravodajca, nech sa páči, máte slovo.
Šeliga, Juraj, podpredseda NR SR (2021-03-31):
Ďakujem. Prezentujme sa, prosím, a hlasujme o tom, že tento návrh prerokujeme v treťom čítaní ihneď. (Hlasovanie.) Prítomných 126, za 113, proti nikto, zdržalo sa 12, nehlasoval 1. Konštatujem, že sme v treťom čítaní. Otváram rozpravu v rámci tretieho čítania . Hlási sa niekto do rozpravy? Nikto. Vyhlasujem rozpravu za skončenú. Poprosím, pán spravodajca, uveďte návrh hlasovania o návrhu zákona ako o celku.
Saková, Denisa, ministerka vnútra SR (2019-01-31):
Ďakujem veľmi pekne za slovo. Vážená pani predsedajúca, vážený pán poslanec, Slovenská republika pozorne sleduje aktuálny vývoj vnútropolitickej situácie vo Venezuele a úplne podporuje obe vyhlásenia vysokej predstaviteľky EÚ Federicy Mogheriniovej k danej téme zo dňa 23.1 a 26.1. 2019, v ktorých oznámila, že EÚ vyjadruje plnú podporu venezuelskému Národnému zhromaždeniu a jej predsedovi. SR sa nezúčastnila na inaugurácii pána Maduru v Karakase 10. 1. a týmto krokom jasne signalizovala, že nepovažuje voľby, v ktorých sa Maduro stal prezidentom krajiny, za legitímne a demokratické. Slovenská republika ako súčasť EÚ a demokratického sveta, považuje Národné zhromaždenie na čele s Guidózom za legitímny orgán demokraticky zvolených zástupcov ľudu Venezuely. Slovenská republika v línii s vyhláseniami Federicy Mogheriniovej považuje mierové a inkluzívne demokratické riešenie vyhlásenie nových demokratických volieb za jedinú udržateľnú cestu zo súčasnej politickej slepej uličky a hlbokej spoločenskej krízy vo Venezuele. Ďalej Slovenská republika považuje z hľadiska riešenia súčasnej vnútropolitickej a spoločenskej krízy v krajine za prvoradé aj stanovenie konkrétneho časového rámca pre Madurovu administratívu na vyhlásenie nových transparentných prezidentských volieb a v prípade uznania Juana Guidóza za dočasného prezidenta Venezuely sme za postupne stupňujúci prístup zo strany členských štátov Európskej únie, zároveň sme v tejto otázke za jednotnú pozíciu Európskej únie. Slovenská republika je pripravená podporiť demokratické riešenie situácie. A to aj prostredníctvom okamžitého zriadenia medzinárodnej kontaktnej skupiny. Táto skupina, alebo táto otázka bude aj predmetom rokovania ministrov zahraničných vecí a, respektíve, pardon, bola dňa 31. januára, na vytvorenie ktorej má Federika Mogheriniová súhlas ministrov zahraničných vecí všetkých členských štátov už od októbra 2018. Slovenská republika sa stotožňuje s názorom vysokej predstaviteľky, zdôrazňujúcim, že ak nedôjde k vyhláseniu nových volieb s potrebnými zárukami v najbližších dňoch, Európska únia podnikne ďalšie potrebné kroky. Jednou z možností, o ktorých s partnermi EÚ diskutujeme, je aj uznanie, alebo otázka uznania Guidóza za prezidenta, respektíve za legitímneho partnera EÚ. V tomto prípade preferuje koordinovaný spoločný postup členských štátov EÚ a nebude prijímať samostatné kroky, aj keď sme si vedomí reality, že časť krajín EÚ už je pripravená aj na bilaterálne uznanie.
Bugár, Béla, podpredseda NR SR (2018-10-17):
Pán poslanec Jurzyca.
Žiga, Peter, podpredseda NR SR (2023-11-21):
S reakciou na faktické poznámky pán poslanec Jakab.
P. Hrušovský, predseda NR SR: (2004-12-15):
Otváram rozpravu, páni poslanci, k predloženému návrhu skupiny poslancov. Do rozpravy som nedostal žiadne písomné prihlášky. Ústne do rozpravy sa chce niekto prihlásiť? Nie. Preto vyhlasujem rozpravu za skončenú a prerušujem rokovanie. Pani navrhovateľka, ďakujem, aj pani spravodajkyňa. Dávam teraz slovo pánovi poslancovi Cagalovi, predkladateľovi návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Prerokúvame návrh ako tlač 936. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady , tlač 936.) M. Cagala, poslanec: Ďakujem za slovo, pán predseda. Kolegyne, kolegovia, dovoľte mi, aby som krátko povedal, že tento návrh zákona predkladám preto, lebo som predtým predniesol pozmeňujúce návrhy k tomuto návrhu zákona, ktorý sme pred dvoma mesiacmi schvaľovali, a vtedy som upozorňoval na to, že budú mestá a obce, ktoré si budú chcieť riešiť problém rozpočtu práve zvýšením daní, poplatkov a tým sa zvýši nezamestnanosť na Slovensku. Preto si myslím, keď o 5 hlasov nebol prijatý môj pozmeňujúci návrh, preto dávam novelu tohto zákona. Len toľko. Poprosím vás, môžeme sa potom v druhom čítaní k tomu vyjadriť, môžeme mať pozmeňujúce návrhy, možno nejaké zmeny, ktoré som tu predložil, ale poprosím o to, aby sme ten zákon posunuli do druhého čítania. Ďakujem.
B. Bugár, podpredseda NR SR: (2002-06-19):
L. Orosz, poslanec: Ja som citoval z rozhovoru s pánom prezidentom Medzinárodného združenia policajtov, ale netvrdil som, že hovorí jednoznačne. Ja som hovoril o tom, že argumentoval dokumentmi Rady Európy, takže aby nám bolo jasné, pán poslanec.
Zmajkovičová, Renáta, podpredsedníčka NR SR (2013-11-27):
V rozprave vystúpi pani poslankyňa Jana Žitňanská. Nech sa páči. (Reakcie z pléna.)
Jurinová, Erika, podpredsedníčka NR SR (2013-12-18):
Ďakujem pekne, pani predsedajúca. Novela naozaj dáva nový pohľad na všetky procesy, ktoré súvisia s činnosťou, s pôsobením aj ukončením činnosti rýchlej zdravotnej pomoci. Našou úlohou bolo pri predkladaní, alebo ten cieľ, ktorý sme si stanovili, bolo zaplátať dieru v legislatíve, ktorú sme videli, vzhľadom k tomu, že bola kvôli takémuto problému zvolaná aj mimoriadna schôdza. Myslím, že samotné ministerstvo malo vyjsť s takouto iniciatívou, takže vlastne my sa snažíme tunák suplovať úlohu ministerstva, ktoré malo zabezpečiť práve zaplátanie tejto legislatívnej diery. Najväčší problém našej spoločnosti, naznačila to aj kolegyňa pri predkladaní, je, tak ako sa pani ministerka aj vyjadrila, že neboli porušené žiadne legislatívne pravidlá, dokonca žiaden zákon nebol porušený. Toto je ten najväčší problém našej spoločnosti, že fungujeme v medziach zákona, ale evidentne nekonáme morálne a správne. A myslím si, že táto novela by odstránila aj tento problém. Novela veľmi podrobne stanovuje pravidlá, podľa ktorých sa už nebude opakovať stav, ktorý spôsobil konanie mimoriadnej schôdze, preto by som vás chcela poprosiť o podporu tejto novely.
Pellegrini, Peter, podpredseda NR SR (2020-09-23):
Ďakujem pekne. Dávam teraz slovo pánovi poslancovi, ktorého určil navrhnutý gestorský výbor pre hospodárske záležitosti, pánovi Petrovi Krupovi. Nech sa páči.
Jurinová, Erika, podpredsedníčka NR SR (2013-06-20):
Ďakujem pekne. Pán Mihál, upozornil si na dôvodovú správu. Presne to isté napadlo aj mňa, keď som si čítala vetu, že „výkon inšpekcie práce sa bude zameriavať najmä na dozor a poradenstvo v pracovnoprávnych vzťahoch“. Ale je to len veta, ktorá je napísaná v dôvodovej správe a nijakým spôsobom nie je podporená v samotnom zákone. Opäť zopakujem to, čo už možno tretíkrát poviem, nelegálna práca je problém, ale najskôr vy musíte vytvoriť podmienky, milé dámy a páni, na to, aby vôbec nejaká práca vznikla a aby vôbec nikoho nenapadlo takýmto spôsobom zamestnávať, nelegálne zamestnávať. A opäť upriamim pozornosť na druhú časť, ktorej sa tu stále nikto nevenuje, prečo inšpektorát práce dôsledne neprešetruje práve nevyplácanie miezd a okrádanie tých zlých zamestnancov, zamestnávateľov, zamestnancov zlými zamestnávateľmi. Takže dobrých zamestnancov zlými zamestnávateľmi. Tak isto v logike toho, ako spomenul pán poslanec Daniš, že treba pomáhať slušným zamestnancom a zamestnávateľom. Takže táto druhá časť v novele nijakým spôsobom nie je zastúpená ani postihnutá. A to mi je ľúto. A preto na vás apelujem, aby ste aj s týmto niečo robili. Ďakujem pekne.
R. Kaliňák, podpredseda vlády a minister vnútra SR: (2008-10-22):
Rád by som predovšetkým reagoval aj na pána poslanca Fronca, aj predtým na Jožka Šimka, kde tu sú v drobnom rozpore aj s pánom poslancom Padom, pretože my si myslíme, a tu sa zhodujeme aj s opozíciou, že je potrebné, aby zákon bol prijatý rýchlo. A, pán poslanec Šimko, mali ste osem rokov na to, aby ste ho predložili. Tak chápem, že sa neponáhľate. Ďalej sa v tom nedialo, aby ste ho schválili, keď ste vládli. (Reakcia z pléna.) No však len keď je niekto vo vláde, treba ho aj presadiť. Mne sa to tiež na prvýkrát nepodarilo a snažím sa to na druhýkrát.
Jurinová, Erika, podpredsedníčka NR SR (2014-09-09):
S reakciou na faktické poznámky pán poslanec Poliačik.
Kvorka, Ján, poslanec NR SR (2017-03-23):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Brocka, Július, poslanec NR SR (2012-12-05):
Pán kolega, pán poslanec Uhliarik, dobre som rozumel, že tento vládny návrh zákona je proti pacientom, je proti občanom a je v záujme farmaceutických firiem? Zároveň sa pritom pýtam, pani ministerka, vážne vy tu týmto návrhom zákona zastupujete biznis farmaceutických firiem?
Paška, Pavol, predseda NR SR (2013-09-19):
Ďakujem, pani podpredsedníčka. Pani poslankyňa Vitteková, určená spravodajkyňa.
Hanuliaková, Jana, poslankyňa NR SR (2024-04-23):
Ďakujem za slovo. Ja som rada, že som nakoniec stihla na teba reagovať, lebo teda prišla som na poslednú chvíľu, ale počúvala som ťa v aute, ako som išla sem. A musím povedať, že naozaj všetky výhrady, ktoré si uviedol, sú veľmi opodstatnené. A to, čo mne ako keby najviac z toho rezonuje, sú presne tie tri ponuky. A proste toto by sa naozaj limitovať nemalo, lebo ja som sa veľmi často stretla s poslancami a s poslankyňami z rôznych obecných zastupiteľstiev, kde naozaj toto bol problém aj teraz pri tom limite do 10-tisíc eur, že veľakrát o tej súťaži firmy nevedeli. A myslím si, že práve zvyšovaním tej možnosti zapojiť sa sa dáva presne príležitosť k tomu, aby, čo si aj ty spomínal, že sa dokážu verejné zdroje naozaj vo veľkej, veľkej miere šetriť a naozaj dochádza potom k tomu, že tá cena sa reálne tou súťažou znižuje a vlastne, tým vla... to znamená aj pre malé obce napríklad, alebo teda však to už je jedno, pri akej veľkosti, ale skutočne podľa mňa to je najdôležitejšie, aby sme my z tých peňazí, ktoré obce a mestá majú, dokázali vyprodukovať čo najviac. A tá súťaž je podľa mňa veľmi dôležitá, aby bola transparentná, aby sa do nej dokázalo zapojiť čo najviac firiem. Ďakujem.
Mesterová, Zuzana, poslankyňa NR SR (2024-06-26):
Ďakujem pekne za slovo, pán predsedajúci. No, ja som si otvorila dôvodovú správu, lebo som sa teda chcela náležite pripraviť, a ja som si najprv myslela, že mám zlú verziu, nejakú pracovnú, rozpracovanú, otvorenú, nedokončenú. Ale zistila som teda, že nie, že to je celá dôvodová správa. A tá dôvodová správa, hlavne kolegovia z koalície, lebo vy budete hlasovať za, tak si to vypočujte, má 175 slov, z toho 61 slov odsek, ktorý len menuje navrhovateľov tohto zákona, čiže celý zákon je odôvodnený 110 slovami dôvodovej správy, leporelo má viac slov ako táto dôvodová správa. A teraz že ešte akých slov, hej. Že dôvodová správa sa volá preto dôvodová preto, lebo by mala poskytnúť nejaké dôvody, a to zistíte tak, či dôvodová správa obsahujete dôvody, že si položíte jednoduchú otázku prečo. Prečo je tento návrh predložený a dôvodová správa by vám mala dať odpoveď. No a keď si prečítate túto krátku dôvodovú správu, tak na otázku prečo odpoveď nedostanete, lebo dostanete nejaký opis toho, že čo je v tom zákone, no to my vieme čítať, my vieme z toho zákona zistiť, že čo je v tom zákone, aleže dôvod, prečo ho predkladáte, pán Michelko, ten v dôvodovej správe absentuje. To je niečo akože neuveriteľné, tu ako snažíme sa držať nejakú úroveň diskusie, ale pri, zle motivačné listy vyzerajú lepšie ako táto dôvodová správa a to sú tie, ktoré sa nikomu nechce písať, tak všetko okopírujú, čo nájdu na internete, aj to má lepšiu úroveň ako vaša dôvodová správa. Kolega Dubéci to prirovnal k bytovej schôdzi, to ja by som povedala, že nieže bytová schôdza, toto je zlá bytová schôdza, lebo sú aj dobré bytové schôdze, ktoré sú náležite vedené aj s obsahom, a toto je tak, že pán Michelko, zvolený za predsedu nejakého bytového družstva, lebo nikto iný to nechcel robiť a takto tá bytová schôdza aj vyzerá. Toto je kolosálna hanba.
Gašpar, Tibor, podpredseda NR SR (2024-09-26):
Ďakujem. Reagovať na faktické bude pán poslanec Muňko.
Bugár, Béla, podpredseda NR SR (2011-03-23):
Na vystúpenie pána poslanca s faktickými poznámkami šiesti páni poslanci. Končím možnosť prihlásiť sa do faktických poznámok. Pán poslanec Poliačik.
Laššáková, Jana, podpredsedníčka NR SR (2012-12-06):
Pán spravodajca, zaujmite miesto určené pre spravodajcov. Otváram rozpravu o tomto bode programu. Prihlásil sa spravodajca, ktorý bude vystupovať ako prvý. Za poslanecké kluby, SDKÚ – DS vystúpi pán poslanec Ivan Štefanec, za MOST – HÍD László Solymos, za stranu Sloboda a Solidarita Jozef Kollár, Za KDH Július Brocka, za OĽaNO Igor Matovič. Ďalej písomne prihlásení do rozpravy sú nasledovní rečníci: páni poslanci Miroslav Beblavý, Ivan Švejna, Ľubomír Petrák, Alojz Hlina. U pána Brocku, ktorý sa prihlásil aj za klub, ešte raz aj písomne do rozpravy, chcem poznamenať, že sme v podstate pri Zákonníku práce si túto otázku vyriešili, nevylučuje to, aby ste sa prihlásili aj ústne, takže budete vystupovať za klub. Nech sa páči, pán poslanec Brocka. Zapnite ho!
P. Paška, predseda NR SR: (2006-08-03):
A. Slafkovský, poslanec: Dovoľte len pár slovami. Relatívny plat a odmeňovanie zdravotníkov je na takej úrovni, akej je. Bohužiaľ, nie je na dobrej, a výsledok je, že sme si vôbec nedokázali povedať objektívne, že kde vlastne to naše zdravotníctvo je, a ja si myslím, že reforma, ktorá prebehla, bola skončená len na pol ceste. Ak sa chceme vrátiť nazad, tak to nezlepšíme, pretože v rámci tej reformy, ktorá sa zatiaľ uskutočnila u nás, sme došli k tomu, že dnes je teraz  menej  lekárov ochotných pracovať vo vidieckych nemocniciach. Je pomaly problém zostaviť službu a obsadiť sestričkami nočné služby.  Reštrikcie došli tak ďaleko, že sa to hranične nedá ďalej takýmto spôsobom riešiť. Čo sa týka reformy, pozemkové vzťahy a tak ďalej. To sú vzťahy, ktoré sú dlhodobé a dlhodobo sa neriešili a je naozaj posledný čas, kedy sa dá k nim ešte pristúpiť a vyriešiť ich skôr, kým Slovenský pozemkový fond nepríde o všetky peniaze. Ako som povedal, mestá, obce tie pozemky samy nikdy nebudú vedieť vyplatiť, ktoré sa nachádzajú pod cestami alebo pod škôlkami a podobne. A to sa netýka len toho, čo bolo prenesené, kedy, ktorým krokom v reforme, ale je to problém, ktorý je naviazaný na celkovú zmenu režimu v našej krajine, na zmenu vlastníckych vzťahov a ja na ňu len upozorňujem, že je to jedna z vecí, ktorú je potrebné vyriešiť skôr, ako bude neskoro. Ďakujem.
Zmajkovičová, Renáta, podpredsedníčka NR SR (2013-10-22):
Páni poslanci! Takisto aj poslanec Vašečka, aj pán poslanec, ja vás poprosím, aby ste nediskutovali, aby ste sa prihlásili s faktickou poznámkou.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 122 poslancov, za 85, proti 17, zdržalo sa 19, nehlasoval 1. Konštatuje, že sme schválili návrh novely zákona č. 350/1996 Z. z. o rokovacom poriadku . Teraz vyhlasujem deväťminútovú prestávku do 18.30. S procedurálnym návrhom vystúpia pán poslanec Pollák a pán poslanec Šeliga.
Hrnčiar, Andrej, podpredseda NR SR (2016-12-07):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Vladimírovi Slobodovi.
Krajniak, Milan, minister práce, sociálnych vecí a rodiny SR (2020-10-20):
Vážený pán podpredseda, vážené dámy a páni, keďže tento zákon bol veľmi intenzívne a široko konzultovaný aj s naším rezortom, chcel by som sa vyjadriť k tomu, že všetky tie opatrenia, ktoré sú tam na podporu mamičiek a na uľahčenie ich rozhodnutia, v prípade ak majú obavy zo zlej sociálnej situácie, aby sme uľahčili to rozhodnutie mať dieťatko, boli prekonzultované s naším rezortom a chcem v tomto zmysle podporiť túto, tento návrh zákona, pretože si myslím, že je tam veľa dobrých vecí, a odstránili sme všetky technické alebo legislatívne problémy, ktoré by mohli v tejto súvislosti nastať. Niektorí si kladú otázku, že či má zmysel aj takýmito, povedal by som, drobnosťami, aj keď to nie sú, samozrejme, z toho finančného hľadiska úplné drobnosti, podporovať a vylepšovať situáciu v prospech toho, aby sa nemusela žiadna mamička báť, či si bude môcť dovoliť mať dieťa. Myslím si, že štát má robiť takéto opatrenia na pomoc mamičkám, a spomenul som si počas tejto rozpravy na jeden rozhovor, ktorý dával pán profesor Krčméry, a hovoril tam takúto príhodu. Na brehu Mexického zálivu stretol americký turista rybára a ten rybár, starček, chytal hviezdice, ktoré neustále vyplavoval príliv, a chytal každú tú hviezdicu a hádzal ju naspäť do mora. A ten turista sa ho pýta, že prečo to robíš, všetky aj tak nezachrániš. Ten rybár sa zohol, chytil tú jednu hviezdicu hodil ju do mora a povedal, ale túto áno. A týmto návrhom zákona máme možnosť pomôcť konkrétnym mamičkám pomôcť im zachrániť ich v tej ťažkej situácii, keď sa musia rozhodovať a robiť dôležité životné rozhodnutie, preto by so vás chcel poprosiť, aby ste podporili tento návrh zákona. Ďakujem. (Potlesk.)
Čekovský, Kristián, poslanec NR SR (2023-05-24):
Ďakujem pekne. Vážený pán predsedajúci, vážené pani poslankyne, vážení páni poslanci, v súlade § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, otvorte rozpravu, prosím, rozpravu.
B. Bugár, podpredseda NR SR: (2005-06-30):
Pán poslanec Jarjabek ako prvý.
Martvoň, Anton, poslanec NR SR (2014-11-08):
Ďakujem pekne. Pán predseda Paška, podľa môjho názoru v tejto veci by ste mali určite podať trestné oznámenie. To, čo tu predviedol pán Lipšic, sú eštebácke praktiky typu, keď eštebáci v minulosti zriadili fiktívnu štátnu hranicu, aby odchytali tam ľudí, ktorí utekali pred socializmom. Toto je to isté, obdobné. Bola zriadená fiktívna firma na Belize s podobným alebo rovnakým menom, takéto firmy môžu byť zriadené aj na Seychelách a Sant Vincente. A jediný argument, čo tu má opozícia, je, že odkiaľ sa mohol nejaký Belizan dozvedieť o názve tej firmy. No jednoducho. Belizan je buď menovaný riaditeľ, alebo biely kôň, ktorému niekto za to platí na Belize za to, že nič nerobí, iba preberá poštu a podpisuje niečo za túto „schránkovú“ firmu. A teoreticky v pozadí tohto Belizana môže byť niekto z NOVY alebo dokonca niekto od pána Hlinu, lebo keďže na Belize je všeobecne známe, že neexistuje verejne dostupný register firiem, tak nie je to možné ani vypátrať. Toľko z mojej strany.
Pamula, Peter, poslanec NR SR (2019-10-17):
Ďakujem za slovo, pán predsedajúci. Vážený pán predsedajúci, v rozprave vystúpili dvaja páni poslanci, a to pán poslanec Ľubomír Vážny a pán poslanec Peter Marček. Obidvaja podali po jednom pozmeňujúcom a doplňujúcom návrhu. Pán predsedajúci, najskôr je potrebné, aby sme hlasovali podľa § 83 ods. 4 rokovacieho poriadku, rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy.
Klus, Martin, podpredseda NR SR (2019-12-03):
Ďakujem pekne pánovi poslancovi a zároveň spravodajcovi. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, teda či sa chce niekto prihlásiť ústne. Nie je tomu tak. Vyhlasujem teda rozpravu za skončenú. Chcete, pán spravodajca, zaujať k neexistujúcej rozprave stanovisko? Predpokladám, že nie. (Povedané so smiechom.) Takže prerušujem rokovanie o tomto bode programu. Dámy a páni, máme pred sebou posledný bod programu v rámci teda toho, čo ešte nebolo naplánované, a nasleduje teda druhé čítanie o návrhu poslankyne Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1729, informácia výboru má tlač 1729a. V tejto chvíli dávam slovo pani poslankyni Eve Smolíkovej, aby návrh zákona odôvodnila, nech sa páči. (Rokovanie o návrhu poslankýň Národnej rady Slovenskej republiky Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1729.)
Ivan, Miroslav, poslanec NR SR (2016-04-20):
Ďakujem za slovo. Ja by som len reagoval. Áno, pán Krajniak, otázka len je, čo je ten rozumný spôsob, ako pomôcť tomu kúpeľníctvu. Z minulosti vieme, že každý jeden, ale každý jeden stimul, ktorý tu bol, zaplatili tí druhí, ktorí dane platili, a nemám dôveru v to, že keď niekto dnes píše o podpore kúpeľníctva, že to bude v tomto prípade inak. Ale uvidíme, počkáme, budeme reagovať a dávať iné návrhy, pripomienkovať. To je všetko. Ďakujem.
Laššáková, Jana, podpredsedníčka NR SR (2015-05-07):
Prezentujme sa a hlasujeme. (Hlasovanie.) Prítomných 136 poslancov, za návrh 126, zdržalo sa 10 poslancov. Konštatujem, že sme schválili návrh tak, ako ste ho uviedli. Teraz prosím spravodajcu z výboru pre európske záležitosti poslanca Andreja Kolesíka opäť, aby uviedol hlasovanie o návrhu uznesenia k Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie (tlač 1467), bod 75 schváleného programu. Nech sa páči, pán spravodajca.
Blanár, Juraj, podpredseda NR SR (2020-11-26):
Posledný sa faktickou poznámkou, pán poslanec Kéry, nech sa páči.
Kažimír, Peter, podpredseda vlády a minister financií SR (2015-12-03):
Ďakujem za slovo. Vážený pán poslanec, dovoľte mi, aby som odpovedal na vašu otázku. Predstavitelia Ruskej federácie pri tomto zásadnom tvrdení argumentujú spravodajskými informáciami a zdrojmi. V podobných situáciách však nie je zvykom, aby boli poskytnuté konkrétne dôkazy, respektíve poodkryté detaily, ktoré by mohli zdroje, informáciu kompromitovať. Všimli sme si, že turecký prezident Erdogan avizoval pre médiá, že ak sa predmetné obvinenia potvrdia, vyvodí z nich aj dôsledky a abdikuje. Počas nedeľného mimoriadneho summitu Európskej únie – Turecko k migrácii – rezonovala prirodzene aj téma boja proti ISIL, kde proti Islamskému štátu, kde je Turecko vnímané ako dôležitý partner a súčasť širokej medzinárodnej viac ako 60-člennej koalície, kam patrí aj Slovenská republika a dokonca aj Ruská federácia. Ruská federácia, pre ktorú je fenomén zahraničných bojovníkov minimálne rovnako závažným rizikom ako pre Európu, je v tomto ohľade, Ruská federácia je v tomto ohľade vnímaná ako relevantný hráč a za istých predpokladov aj partner. Preto je potrebné, aby sa Turecku a Ruskej federácii podarilo prostredníctvom intenzívneho politického dialógu deeskalovať situáciu po zostrelení ruského bombardéra SU-24 a posilniť v praxi existujúce mechanizmy na predchádzanie podobným vojenským incidentom, ktoré, ako vidíme, majú ďalekosiahle negatívne politické následky. Hodnotenie samotného tragického incidentu – zostrelenie strategického bombardéru SU-24 – dal generálny tajomník NATO Stoltenberg vo svojom vyhlásení po mimoriadnom zasadnutí Severoatlantickej rady, ktoré sa zišlo na žiadosť práve Turecka 24. novembra tohto roku a Slovensko sa s obsahom vyhlásenia a závermi generálneho tajomníka NATO plne, plne stotožňuje. Ďakujem, skončil som.
P. Paška, predseda NR SR: (2007-06-29):
(Hlasovanie.) 126 prítomných, 123 za, 2 sa zdržali, 1 nehlasoval. Konštatujem, že sme schválili uznesenie k návrhu ročnej účtovnej závierky Fondu národného majetku za rok 2006. Ďakujem pekne. Pán poslanec, ešte raz vás poprosím, aby ste uviedli hlasovanie k uzneseniu k návrhu výročnej správy o činnosti Fondu národného majetku Slovenskej republiky za rok 2006 (tlač 320).
P. Paška, predseda NR SR: (2009-02-17):
(Hlasovanie.) 137 prítomných,  63 za, 1 proti, 72 sa zdržalo, 1 nehlasoval. Návrh sme neschválili.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 141 poslancov, hlasovalo 83 za, 0 proti, 58 sa zdržalo. Národná rada pridelila návrh tohto zákona výborom, určila gestorský výbor a príslušné lehoty na prerokovanie. Poprosím pána poslanca Andreja Ďurkovského, aby uviedol hlasovanie o vládnom návrhu zákona, ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov , tlač 179. Nech sa páči.
B. Bugár, podpredseda NR SR: (2003-04-24):
Nech sa páči. R. Nemcsics, podpredseda vlády a minister hospodárstva a pre správu a privatizáciu národného majetku SR: Ďakujem pekne, pán predsedajúci. V rámci novely zákona 277/1994 o zdravotnej starostlivosti v znení neskorších predpisov bola schválená aj novela zákona č. 416/2001 o prechode niektorých pôsobností z orgánov štátnej správy na obce a vyššie územné celky. Práve touto novelou je určené, že aj konania začaté podľa zákona č. 92/1991 o podmienkach prevodu majetku štátu na iné osoby budú dokončené podľa tohto zákona, teda na dotknuté prípady sa jednoducho nevzťahuje postup podľa príslušných ďalších ustanovení zákona č. 416/2001. V praxi to znamená pokračovanie v privatizácii a jej dokončenie v prípadoch zdravotníckych zariadení a časti zdravotníckych zariadení, ktoré boli zaradené do privatizácie podľa § 41 zákona č. 92/1991 konkrétnymi uzneseniami vlády, prijatými k druhej etape privatizácie v zdravotníctve v júni 2001 a následne vo februári a marci 2002. Chcem pre úplnosť ešte uviesť, že ide o značný počet zdravotníckych zariadení a ich častí, ktoré boli zaradené do druhej etapy privatizácie v zdravotníctve a ich privatizácia nebola ukončená do 1. 1. 2003. Ide teda cca o 90 výstupov základných privatizačných projektov, ktoré predstavujú polikliniky, obvodné zdravotné strediská, lekárne, patria tam aj detské sanatóriá a denné detské sanatóriá a liečebne pre dlhodobo chorých. Ďakujem pekne.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 125, proti 3, 16 sa zdržali, 1 nehlasoval. Návrh sme schválili. Dávam slovo pánovi poslancovi Kvorkovi, aby uviedol hlasovanie v prvom čítaní o návrhu skupiny poslancov na vydanie zákona o poskytnutí pomoci v poľnohospodárskej prvovýrobe (tlač 1218). Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona o poskytnutí pomoci v poľnohospodárskej prvovýrobe , tlač 1218.)
Žiak, Miroslav, poslanec NR SR (2021-07-23):
Ďakujem veľmi pekne. Ja mám pocit, ako keby som bol teraz na facebooku a pán Mazurek si pustil Caps Lock, lebo čím viac kričíš, tým máš viacej pravdu. Ale ja som si dovolil, ja som si dovolil takú jednu básničku a ja si ju tu zarecitujem, už keď mal kolega Stanko Mizík básnické črevo, tak som si dovolil aj ja. Poslancov zo strany REPUBLIKA poznáš tak, blik, blik, nikdy im to nezabliká. LGBTI problematika je celý ich program, ale keby radšej gramatika. Váš vzor je Fidesz, tak to už hej, tam sa ide nahý, bosý, sfetovaný po rúre odkvapovej. Váš vzor je Orbán, tak vás je treba, ako ťave je kormán. Ste chlapci, čo rozumejú fitku, ako hodiť dlažobnú kocku a dať niekomu bitku. Kocka a rétorik, takí chlapci to sú, ja nie som historik, mentálni atléti z ĽSNS. Jeden z vás je dozaista odsúdený rasista, tak nech radšej nedrísta, kto je aký liberálny fašista. No pobúchaj sa do hrudníčka, že si veľký živán, nechaj si svoj lacný návrh, skús trafiť na Kriváň. Ďakujem veľmi pekne.
J. Kužma, poslanec: (2001-09-18):
I. Presperín, podpredseda NR SR: Pán poslanec Chudík môže reagovať.
Laššáková, Jana, podpredsedníčka NR SR (2015-04-16):
Pán poslanec Brocka, rušíte svojho kolegu, nech dokončí faktickú poznámku, a pôjdete na obed. (Reakcia z pléna.) Nech sa páči, nech dokončí faktickú poznámku. Nech sa páči.
Pellegrini, Peter, predseda NR SR (2023-12-19):
Takto sa nedá, viete, ja by som to rád urobil, no.
Gál, Gábor, poslanec NR SR (2015-05-05):
Ďakujem pekne za slovo. Pán poslanec Hlina, máte pravdu v tom, že tento návrh fakt troška tak zaváňa tým, aby sa nastolili tu iné témy, ako je Váhostav. Máte pravdu aj s tým, že išli ste aj do merita zákona, síce teraz prerokovávame skrátené legislatívne, návrh na skrátené legislatívne konanie, ale máte pravdu v tom, že, že samotný zákon obsahuje také veci, ktoré, ktoré nevyužívajú sa aj dnes, neviem, či, ktorému mafiánovi boli odobraté zbrane, a v iných prípadoch, hej. Ale chcem zas povedať na druhú stranu aj to, že došli sme k určitému problému. Došli sme v tejto chvíli alebo mesiac neskôr, mňa to až tak ani nezaujíma, lebo ten, tá problematika Váhostavu tu bude stále a konanie tejto vlády stále. Ale keď máme zachrániť aspoň jeden ľudský život s tým, že tento zákon prijmeme o mesiac skorej, tak to stojí za úvahu.
Jurinová, Erika, podpredsedníčka NR SR (2012-08-01):
Pán poslanec Brocka.
Danko, Andrej, predseda NR SR (2018-02-13):
Ďakujem. Pani poslankyňa Grausová s reakciou.
Hrnčiar, Andrej, podpredseda NR SR (2019-12-04):
Poslanec Beblavý.
Krajčí, Marek, poslanec NR SR (2022-11-30):
1330 ja tu mám. (Reakcia z pléna.)
Šimečka, Michal, podpredseda NR SR (2024-02-16):
Ďakujem veľmi pekne a prerušujem rokovanie o tomto bode programu. Nasledujúcim bodom je prvé čítanie o návrhu poslancov Vladimíry Marcinkovej, Vladimíra Ledeckého, Ondreja Dostála, Mariána Viskupiča a Branislava Gröhlinga na vydanie zákona, ktorým sa dopĺňa zákon č. 55/2017 Z. z. o štátnej službe... ale vidím, že tam máme iné. Prosím. (Predsedajúci prevzal hovor na internej linke.) Tak ospravedlňujem sa, kolegyne, kolegovia, dostal som informáciu, že v podstate musíme pokračovať akoby ešte v tom programe pred tým termínovaným bodom pani Marcinkovej, áno. Čiže budeme pokračovať prvým čítaním o návrhu poslancov pána Viskupiča a pána Gröhlinga na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 38, a návrh na jeho pridelenie na prerokovanie výborom je v rozhodnutí 34. Takže dávam slovo poslancovi Viskupičovi, aby návrh zákona uviedol, a ospravedlňujem sa za chybu. (Rokovanie v prvom čítaní o návrhu poslancov Národnej rady Slovenskej republiky Mariána Viskupiča a Branislava Gröhlinga na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 38.)
Glváč, Martin, podpredseda NR SR (2018-11-27):
No nie, § 29 hovorí predtým. Ako si pamätáte, minule pán Dostál takisto správne podotkol ku kolegovi Muňkovi. A tým pádom je to irelevantné. Ďakujeme. Ďalší v rozprave, s faktickými poznámkami môžu traja poslanci. Končím možnosť prihlásiť sa. Pán poslanec Kéry.
Žiga, Peter, podpredseda NR SR (2024-10-02):
Ďalším vystupujúcim v rozprave je pán poslanec Milan Majerský, nech sa páči.
Hrušovský, Pavol, predseda NR SR (2011-10-21):
Navrhovateľ.
Hatráková, Katarína, poslankyňa NR SR (2022-03-16):
Ďakujem pekne, pán predseda. Vážený pán predseda, pani poslankyne, páni poslanci, spoločná správa neobsahuje žiadne pozmeňujúce návrhy. V rozprave bol podaný jeden pozmeňujúci návrh. Nakoľko bol včera v rozprave podaný pozmeňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 141, za 46, proti 35, zdržalo sa 59, 1 nehlasoval. Návrh nebol schválený. Teraz budeme v prvom čítaní hlasovať o návrhu poslancov Dostála, Dubačovej, Zimenovej a Osuského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby (tlač 477). Pani poslankyňa Kaščáková, nech sa páči, máte slovo. (Hlasovanie o návrhu poslancov Národnej rady Slovenskej republiky Ondreja Dostála, Viery Dubačovej, Zuzany Zimenovej a Petra Osuského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 477.)
Droba, Juraj, poslanec NR SR (2011-03-31):
Vážená pani kolegyňa, ja oceňujem ten pokoj, ktorý ste vopred avizovali a úprimne som čakal, že kedy sa začne hlas zvyšovať. Nezačal sa, takže ak by vám to vydržalo aj naďalej, tak si myslím, že budete mať ešte slušnú politickú kariéru. Hovorili ste o privatizácii a o tom, že štát je slabý, to bolo trošku úplne mimo témy. Ale, áno, my si myslíme, že v niektorých štát silný jednoducho byť nemusí a už stokrát sa potvrdilo, že súkromné vlastníctvo je omnoho efektívnejšie, menej sa rozkráda, menej mizne pod rukami, ako keď je vlastníctvo štátne. Takže, áno, privatizáciu schvaľujeme a budeme radi, ak štát bude vlastniť čo najmenej. Predkladaný zákon je kompromisom, sme koalícia, kompromisy robiť musíme. Ja rozumiem tomu, že je to agenda dvoch strán, ktoré sú v parlamente, ale neprikladám tomu až taký význam. Ja si myslím, že naozaj sú omnoho dôležitejšie veci, ktoré máme na riešení, a o tomto jednom bode by sme toľko nemuseli asi diskutovať. Čo sa týka využívanie jazyka v praxi, tak ja téme sa nevenujem, ale nepočul som teda nikdy o tom, že by sa bolo stalo, že niekto niekam prišiel na úrad a nebol by sa dohodol. Ja si myslím, že tá situácia samotná, medziľudské vzťahy to vyriešia. Ak sú nejaké antagonistické nálady napríklad v Komárne, ktoré ste popisovali, tak tie sú naozaj generované politikmi. Ale myslím si, že bežní ľudia majú od týchto sporov strašne ďaleko. Ďakujem za pozornosť.
Hraško, Igor, poslanec NR SR (2015-05-05):
Ďakujem za slovo. Inštitúcia pre to, aby inštitúciou len bola a v podstate nenapĺňala svoju činnosť, je zbytočnosťou. Pokiaľ viem, na miestnej úrovni každá obec má vytvorenú alebo teda podstatná väčšina obcí má vytvorenú svoju kultúrnu komisiu. A tá určuje, ako sa bude kultúra v obci rozvíjať a akým spôsobom, ale hlavne má aj nástroj priamej podpory tejto kultúry, čo osvetové zariadenie nemá. Čiže osvetové zariadenie môže byť naozaj len podporným, ale tým pádom nemusí byť na miestnej úrovni, pretože je zbytočným. Lebo naozaj sama obec, ktorá má kultúrnu komisiu zloženú z ľudí, ktorí, niektorí možno aj rozumejú tej kultúre viac, niektorí menej, ale rozhodujú o tom, ako sa kultúra v obci bude rozvíjať aj v nadväznosti povedzme na rozvoj cestovného ruchu, na rozvoj športu, voľnočasových aktivít a tak ďalej. Ale ako hovorím, má okamžitý nástroj finančnej podpory, a tá vie zabezpečiť naozaj aj ten rozvoj, čo v tomto prípade u osvetového zariadenia nevidím, pretože osvetové centrum alebo – či už veľké, alebo malé – osvetové stredisko nedokáže priamou finančnou podporou zabezpečiť rozvoj. Ono môže byť naozaj len takým edukatívnym poradným orgánom, ale na miestnej úrovni potom nemá veľký význam. Preto som sa pýtal a moja otázka smerovala aj k tomu, že ako zákon musí vytvoriť určitý rámec na to, aby sa zabezpečilo v rámci rozvoja aj financovanie, takže ten zákon nie je len o tom, že ideme ho novelizovať, lebo od roku 2001 nebol novelizovaný. Áno, to je pravda, medzitým sa zmenili kompetencie, ale treba tu vyriešiť aj otázku, naozaj aj toho financovania, ak sa má zabezpečovať rozvoj, a nielen v oblasti zabezpečenia súťaží, ale aj povedzme podujatí a samotnej činnosti záujmovej a umeleckej.
B. Bugár, podpredseda NR SR: (2005-12-13):
Nech sa páči, prezentujme sa a hlasujme o návrhu zákona ako o celku. (Hlasovanie.) Prítomných 129, za 114, proti 2 a hlasovania sa zdržalo 12, nehlasoval 1. Konštatujem, že sme schválili tento vládny návrh zákona. Ďakujem. A teraz pristúpime k hlasovaniu dnes o poslednom návrhu. Prosím teraz pani poslankyňu Tkáčovú, aby uvádzala návrhy uznesení k vládnemu návrhu zákona, ktorým sa dopĺňa zákon č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení zákona č. 546/2004 Z. z. , ktorý prerokúvame ako tlač 1352. Nech sa páči.
Kondrót, Maroš, poslanec NR SR (2018-06-21):
Ďakujem pekne, pán predseda. Edo, ja si myslím, že to, čo si navrhoval, bola, ukázalo sa, že hodinu sa čakalo a hodinu sa ukázalo, že to je ako zbytočné, že to je nefunkčné, že to nepomáha ničomu. Tých 15 minút sa mi zdá byť zbytočná vec, lebo aj tak, keď je, prakticky keď sme, chodím, chodím na tie schôdze. Ak má začať o sedemnástej, tak začne 17.10 hod., 17.15 hod., 17.20 hod. Po druhé, vždycky sa tam ešte 10, 15 minút vykecáva o programe a o kadečom možnom a až potom sa ide k veci. Takže tých 15 minút je podľa mňa zbytočné to dávať, ja si myslím, že dobré, že sa to vypustilo, začnú kedy začnú, veď tam nikto nemá nôž na krku, že ak o 17.00 nezačali, nevedia sa na ničom dohodnúť. Čiže ja toto podporujem a nemyslím si, že to podporím, tento tvoj návrh zákona, podporujem to, že to predkladatelia vypustili úplne. Dôležité je, že sa im podarilo združiť do jasných bodov, kedy má byť nadpolovičná väčšina, kedy dve tretiny, kedy zvyšok a že v podstate ten správca je potrebný to zabezpečiť. Ďakujem pekne. Všetko.
Pellegrini, Peter, predseda NR SR (2015-12-08):
Pán poslanec, odsúhlasili sme si postup pred chvíľkou hlasovaním, takže o vašom procedurálnom návrhu nedám hlasovať. (Potlesk.) Nech sa páči, v rozprave bude pokračovať pán poslanec Lipšic. (Reakcia z pléna.) Prosím vás pekne, pán poslanec, vy si ešte beriete za rukojemníkov aj návštevu v tomto pléne. Keď nemáte záujem si pozrieť, oni majú dobrovoľné vystúpenie, ktoré požiadali, či môžu vystúpiť, ja som im nebránil, kto sa na nich pozrieť pôjde, na tú chvíľku pôjde, kto nie, nie. Naozaj o tom nebudem dávať hlasovať. Neprerušujem schôdzu. (Potlesk.) Poprosím, pán poslanec, vystupujme a už, prosím vás pekne, naozaj si zachovajme dôstojnosť. Pán poslanec Lipšic sa rozhodol, že ide takýmto spôsobom vystupovať v rozprave, parlamentná väčšina sa rozhodla, že mu to umožní do 21.00 hod. O deviatej budeme pokračovať, nič protizákonné sa v tejto sále momentálne nedeje. (Výkrik z pléna a reakcie naň tiež z pléna. Následne ruch v sále.) Kolegyne, kolegovia, poprosím o kľud v rokovacej sále, aby, keďže už nie je čím upútať, tak možno aj takýmito prejavmi, ale, samozrejme, poprosím o kľud v rokovacej sále, aby mohol pán poslanec Lipšic dôstojne vystúpiť k zákonu, ku ktorému chce vystúpiť. Neprerušujte ho, vytvorte mu dôstojný priestor. Nech sa páči, pán poslanec, javí sa, že už je kľud v rokovacej sále, môžte pokračovať.
J. Burian, poslanec: (2007-12-04):
„Národná rada Slovenskej republiky po prerokovaní vládneho návrhu zákona o štátnom rozpočte na rok 2008 v druhom a treťom čítaní schvaľuje vládny návrh zákona o štátnom rozpočte na rok 2008, a tým vyslovuje dôveru vláde Slovenskej republiky.“ Pán predseda, dajte hlasovať.
Danko, Andrej, predseda NR SR (2017-06-19):
Ďakujem. Pýtam sa, či sa chce niekto prihlásiť niekto do rozpravy ústne. Uzatváram možnosť prihlásiť sa do rozpravy ústne. Do rozpravy sa prihlásila pani poslankyňa Gaborčáková a Verešová. Ale ako prvá sa do rozpravy prihlásila ústne pani podpredsedníčka Nicholsonová, nech sa páči.
V. Veteška, podpredseda NR SR: (2004-09-09):
Prosím, pán poslanec Šimko, máte slovo.
Janckulík, Igor, poslanec NR SR (2017-06-21):
Ďakujem. No, Edo, aj podľa mňa je tento návrh šitý určite horúcou ihlou. Ja som ako splnomocnenec vlády nebol prizývaný pri týchto rokovaniach o návrhu dlhovej brzdy, čo ma trošku mrzí. Časť kritiky určite je opodstatnená, čo si tu povedal, ale podľa môjho názoru určite o tom diskutujme. Ako splnomocnenec vlády cestujem po rôznych regiónoch Slovenska a stretávam sa s problémami, že chýbajú im cesty v týchto regiónoch. Snažím sa týchto starostov a primátorov upokojovať, aby neštrajkovali, aby sme hľadali nejaké riešenie, ale je fakt, že tieto peniaze nám chýbajú. Tlak týchto starostov je obrovský, by som povedal, aj napriek politickému spektru. To je jedno, či sú z opozície alebo koalície, a preto aj z tohoto dôvodu si viem predstaviť túto dlhovú brzdu podporiť, ale podporiť ju s presne stanovenými a jasnými podmienkami, na ktorých by vlastne spolu opozícia a koalícia spolupracovala a aby sme našli nejaké riešenie, aby sme sa fakt posunuli ďalej. Ďakujem.
Tabák, Romana, poslankyňa NR SR (2021-12-02):
Pán predsedajúci, pán Grendel, chcem vás požiadať, aby ste vyzval poslanca Suju, aby sa mi ospravedlnil. Poslanec Suja o mne verejne klamal, že som bola odsúdená za trestný čin, ktorý som nikdy neurobila. Slušní a galantní Detvianci by si toto nikdy nedovolili voči žene.
J. Berényi, poslanec: (2008-05-21):
Čo sa týka určitej dohody v prípade údajnej dohody za viac Bruselu a menej slovenčiny. Viete, my nechceme viac Bruselu, chceme efektívnejšiu Európu. Ja viem, že vy to nechcete. Vy vôbec nenávidíte Európsku úniu ako takú, ale to už je vaša chyba. My chceme efektívnejšiu Európu, aby sme nemali tú čínsku nadvládu, povedzme, o tých 20, 30 rokov. To je na rozdiel od  vás, možnože vy chcete čínsku nadvládu, my nechceme. Čo sa týka rovnakej šance, myslíme si, že v tom súhlasím s vami, že áno, rovnaká šanca je veľmi potrebná, lenže vy vynechávate jednu veľmi dôležitú vec z vašej argumentácie, a to je metodika vyučovania. Nielen počet hodín, ale metodika vyučovania je kľúčová, aby ľudia ovládali slovenčinu alebo iné jazyky a túto odbornú vec vy absolútne vynechávate z vašej argumentácie. A posledná vec, čo chcem povedať, možnože vám vadí, že sa dá dohodnúť s niektorými, aj keď je to len údajná dohoda, ako ste to vy hovorili. Áno, dá sa dohodnúť s niektorými, škoda, že s vami sa nedá dohodnúť o určitých veciach, napríklad čo sa týka vyučovania slovenčiny... (Prerušenie vystúpenia časomierou.)
Bagačka, Michal, poslanec NR SR (2014-11-27):
Ďakujem za slovo. Vážený pán predseda, kolegyne, kolegovia, pán minister. Výbor Národnej rady pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 25/2006 o verejnom obstarávaní a o zmene a doplnení niektorých zákonov v znení neskorších predpisov, tlač 1317, podáva Národnej rade podľa § 79 ods. 1 zákona Národnej rady č. 350/96 v rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada uznesením č. 1423 z 26. novembra 2014 pridelila predmetný návrh zákona na prerokovanie výborom: ústavnoprávnemu výboru, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť: ústavnoprávny výbor uznesením č. 539 z 26. novembra 2014, výbor pre hospodárske záležitosti uznesením č. 384 z 26. novembra 2014 a Výbor Národnej rady pre verejnú správu a regionálny rozvoj uznesením č. 211 z 26. novembra 2014. Spoločná správa obsahuje tri pozmeňujúce doplňujúce návrhy. Gestorský výbor o nich odporúča hlasovať spoločne s odporúčaním výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona, ktorým sa mení a dopĺňa zákon č. 25/2006 o verejnom obstarávaní a o zmene a doplnení niektorých zákonov v znení neskorších predpisov. tlač 1317, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 385 z 27. novembra 2014. Týmto uznesením výbor ma poveril predložiť návrhy podľa § 81 ods. 2, 83 ods. 4, 84 ods. 2 a § 86 rokovacieho poriadku Národnej rady Slovenskej republiky. Pán predseda skončil som, prosím, otvorte rozpravu.
P. Hrušovský, predseda NR SR: (2005-10-28):
(Hlasovanie.) 127 prítomných, 50 za, 58 proti, 18 sa zdržalo, 1 nehlasoval. Návrh sme neschválili. Prosím ďalší návrh. J. Drgonec, poslanec: Teraz budeme hlasovať o návrhu ústavnoprávneho výboru, ktorý znie: hlasovať o tomto návrhu v čase po 21. decembri 2005.
Paška, Pavol, predseda NR SR (2014-07-10):
Pekné popoludnie, vážené pani poslankyne, vážení páni poslanci, budeme pokračovať pravidelným bodom, hodinou otázok , ktorú týmto otváram. Poslanci písomne predložili štrnásť otázok pre pána premiéra a sedem otázok pre ostatných členov vlády. Overovatelia vyžrebovali ich poradie. Poprosím teraz pána predsedu vlády Slovenskej republiky Roberta Fica, aby nás oboznámil, kto z členov vlády bude odpovedať na otázky za neprítomných členov vlády.
Laššáková, Jana, podpredsedníčka NR SR (2013-06-20):
Nech sa páči, pán minister.
Paška, Pavol, predseda NR SR (2013-05-29):
Hlasujeme. (Hlasovanie.) 139 prítomných,132 bolo za, 7 sa zdržalo. Návrhy sme schválili. Pán poslanec Kovačócy uvedie hlasovanie v prvom čítaní o návrhu poslancov Národnej rady Slovenskej republiky Jaroslava Bašku, Petra Šucu a Milana Panáčka na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 491). Nech sa páči.
Bugár, Béla, podpredseda NR SR (2017-04-05):
Nech sa páči, prezentujme sa a hlasujme. (Hlasovanie.) Prítomných 144 poslancov, za návrh hlasovalo 129 (potlesk), proti 1, zdržal sa 1, nehlasovali 13. (Dlhotrvajúci potlesk.) Ak, ak dovolíte, páni poslanci, musím konštatovať – a s radosťou to robím – , že návrh uznesenia sme schválili. Budeme pokračovať hlasovaním o bode 71 programu, a to v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 441). Pán poslanec Sopko, nech sa páči. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 441.]